Fyri stuttum hevur norska brúkaraumboði gjørt eina kanning av sambandinum millum sápu, ovurviðkvæmi og hormonforstírandi evnum. Í fleiri av testaðu sápunum fann norska brúkaraumboði ovurviðkvæmis framkallandi evnið MI og fylgjandi hormonforstírandi evnir: Um Kemilux sápan var við í kanningini hjá norska brúkaraumboðnum, høvdu vit fingið eitt stórt GRØNT smiley! Hetta staðfestir góðskuleiðarin hjá Kemilux, Johanna Zachariasen. Góðskuleiðarin kann nevnliga avdúka at ongar av framleiðsluvørunum hjá Kemilux innihalda omanfyristandandi evni. Johanna leggur avtrat, at tað er ógvuliga umráðandi fyri Kemilux at ikki brúka óneyðug kemisk evni, sum kunnu elva til ovurviðkvæmi ella eru hormonforstýrandi. Kemiverkfrøðingurin og Góðskuleiðarin hjá Kemilux leggja seg eftir at framleiða sápur, sum ikki innihalda óneyðug evni og serliga sápur, sum ikki innihalda evni, ið eru hormon forstýrandi ella kunnu elva til ovurviðkvæmi. Kemilux leggur seg eftir at brúka lætt niðurbrótilig evni, sum eru umhvørvisvinarlig og sum ikki skaða føroysku náttúruna. Í hesum sambandi hevur Kemilux "Fliðumerking". Fliðan er tín trygd fyri at sápan er umhvørvis- og allergivinarlig. Les meiri um Fliðina her: Fliðan. Les um kanningina hjá Norska Brúkaraumboðnum HER Hvat merkir ISO 9001? ISO 9001 merkir, at Kemilux líkur strangastu altjóða krøvini innan framleiðslu. Hetta merkir eisini, at Kemilux er undir eftirlit, bæði internt og eksternt. Umframt ISO 9001 góðkenning hevur Kemilux eisini gjørt sína egnu umhvørvis merking. Tað er Fliðan. Fliðan er tín trygd fyri at at vøran ikki inniheldur óneyðug kálkbindandi evni. Tað er ikki av tilvild, at Kemilux hevur valt fliðuna, tí fliðan er úr kálki og–eins og okkara viðkvæma umhvørvið annars–verður hon rakt av skaðiligu árinunum av kálkbindandi evnunum, ið sápa til evropeiska marknaðin vanliga inniheldur. Í londum kring okkum inniheldur vatnið upployst kálk, sum kann skaða ketlar, vaskimaskinur o. a. Kálkið ávirkar eisini virkningin av sápuni. Tessvegna mugu sápuframleiðarar úti í heimi tilseta ymisk kemisk evni at binda kálkið í vatninum. Hesi evni, so sum Na-EDTA og NTA, eru torfør at niðurbróta í náttúruni og dálka tessvegna umhvørvið. Hesi óneyðugu evni nýta vit ikki í húsarhaldssápunum frá Kemilux. Føroyska vatnið er nevniliga kálkfrítt, tí tað kemur ikki úr undirgrundini, men úr erva sum regn. Hevur tú spuringar v. v. vørunum hjá okkum ert tú altíð vælkomin at seta teg í samband við okkara góðskuleiðara. Á heimasíðuni hjá Sapolux verður sagt, at teirra vørur eru ein” erstatningur” fyri upprunaligu sápuvørurnar hjá Kemilux. Hetta er beinleiðis skeivt, og tað skaðar umdømið og kundanøgdsemið hjá Kemilux–eitt umdømi og nøgdsemi, sum er uppbygt gjøgnum nógv ár. Vit eru sera hørm um støðuna, bæði okkara vegna, men serliga vegna okkara kundar, sum á henda hátt verða villleiddir av Sapolux. Hetta er ein grov misleiðing og misnýtsla av okkara vørum og okkara umdømi, og Kemilux mótmælir hesum harðliga. Umboðið hjá Sapolux í Føroyum misbrúkar eisini hesar órøttu upplýsingar og villleiðir sostatt trúfastar Kemilux-kundar. Sapolux er ein vørueftirlíkning, framleitt í Danmark, og hevur sambært fleiri av okkara kundum ikki somu góðu eginleikar sum Kemilux sápuvørurnar. Tann 1. novembur yvirtók Skovbo-Ren í Hjørring søluna av okkara vørum á danska marknaðanum, sí www. skovbo-ren. dk. Vit fegnast yvir, at Skovbo-Ren hevur játtað at samarbeiða sølu og promovering av okkara vørum í Danmark, og vænta vit eitt gott og varandi samstarv. KEMILUX INDUSTRI er einasti framleiðarin av reingerðarevnum í Føroyum og er førandi á tí føroyska marknaðanum yvir sølu av reingerðarevnum. KEMILUX INDUSTRI hevur í nógv ár verið stórur veitari til íðnaðin í Føroyum, Danmark, Íslandi, Noregi, Grønlandi, Kanada og Skotlandi.